Държавен вестник, бр. 10, 2026 г., стр. 155

БРОЙ  10	
Д Ъ Р Ж А В Е Н  В Е С Т Н И К 	
СТР.  155  
 
 
1. Изисквания към кандидатите 
1.1. 
Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация съгласно 
Закона за професионалното образование и обучение. 
За придобиване на втора и трета степен на професионална квалификация по професията 
„Лозаро-винарство“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация:  
● 
 за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация: 
● 
 за ученици – завършено основно образование; 
● 
 за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по професията.  
1.2. 
Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията „Лозаро-винарство“ 
2.1. Втора степен на професионална квалификация по професията  
 
Професията „Лозаро-винарство“ включва знания, умения и компетентности, свързани с 
отглеждането на лозови насаждения, производството на грозде и изпълнение на основни дейности 
по винопроизводство.  
Лицето, придобило втора степен на професионална квалификация по професията „Лозаро-
винарство“, разполага с необходимите умения да изпълнява основни агротехнически дейности в 
лозарството. То се справя уверено с резитбата на лозята, торенето, провеждането на растителна 
защита и всички важни грижи по време на вегетацията. Участва активно в процесите по 
размножаване на лозови растения и създаване на нови насаждения, като следва указанията на 
специалистите и стандартите на добрата земеделска практика. 
Когато настъпи времето за прибиране на реколтата, лицето, придобило втора степен на 
професионална квалификация по професията „Лозаро-винарство“, участва в гроздобера и умее да 
извършва първичната обработка и сортиране на гроздето. В рамките на винопроизводството се 
включва в началните етапи на технологичния процес – извършва мачкане на гроздето, следи за 
правилното протичане на ферментацията, участва в прехвърлянето на винения материал и 
осигурява подходящи условия за неговото съхранение. 
При изпълнение на работните си задължения спазва стриктно правилата за хигиена, 
безопасност на труда и опазване на околната среда. Умее да борави с основните машини, 
съоръжения и инструменти, които се използват както в лозарската, така и във винарската дейност. 
Води основна документация и отчети, които съпътстват производствения процес. 
Обикновено работи под ръководството на агроном, технолог или управител в лозаро-
винарско стопанство, винарска изба, земеделска кооперация и др. Притежава добри умения за 
работа в екип, проявява отговорност към качеството на продукцията и съблюдава екологичните 
стандарти при изпълнение на своите дейности.